Kuras automobiliams
Tikslas
Mokiniai susipažįsta su tradiciniais ir alternatyviais kuro šaltiniais, supranta jų poveikį aplinkai bei ugdosi gebėjimą stebėti, analizuoti ir lyginti.
Uždaviniai:
1. Susipažinti su skirtingais kuro tipais ir jų gavimo būdais.
2. Išmokti atpažinti ir palyginti tradicinius bei alternatyvius transporto energijos šaltinius.
3. Ugdytis atsakingą požiūrį į aplinką, diskutuojant apie draugiškesnes gamtai transporto priemones.
Ugdomos kompetencijos: pažinimo, komunikavimo, socialinė ir pilietinė.
Pasiekimo sritys:
· mokiniai stebi, analizuoja, lygina skirtingus kuro šaltinius ir renka informaciją;
· supranta, kaip išgaunamas kuras, kokį poveikį jis daro aplinkai, susipažįsta su alternatyvomis;
· išreiškia savo nuomonę, dalijasi įžvalgomis refleksijos metu;
· ugdosi atsakingą požiūrį į gamtos saugojimą, supranta bendruomenės pasirinkimų reikšmę.
Vieta: degalinė
[bookmark: _GoBack]Priemonės: užduočių lapai, žirklės, klijai, rašymo priemonės, spalvoti pieštukai, laikmatis
Įžanga (5 min.)
 Prie degalinės pasisveikinimas. Mokytojas užduoda klausimus:
„Ar žinote, ką pilame į automobilio baką, kad jis važiuotų?“
„Ar visi automobiliai naudoja vienodą kurą?“
,,Ar žinote kaip išgaunamas kuras automobiliams?“
Veikla (20 min.)
1.  Kuras iš degalinės (benzinas, dyzelinas) – 10 min.
· Vaikai atsargiai apžiūri kuro pistoletus, mokytoja paaiškina kuo skiriasi .
· Mokytojas paaiškina: „Benzinas ir dyzelinas gaminami iš naftos. Jų dėka automobiliai važiuoja, bet išmeta daug dūmų, kurie teršia orą.“
2. Kuro patekimas į degalines. Mokytoja mokiniams parodo ir paaiškina schemą kaip išgaunamas kuras. 
Užduotys:  Duoda atlikti užduotį lapuose. Suklijuoja schemą ir atlieka stebėsenos užduotį. (nusistačius 10 minučių laikmatį, užduočių lapuose skaičiuoja, kurio kuro žmonės pylėsi dažniau) 
2. Alternatyvos. Pokalbis. 15 min.
· Elektromobiliai: prie degalinės (jei yra) parodyti krovimo stotelę. Jei nėra – parodyti nuotrauką / žaislinį modelį. Paaiškinti, kad automobiliai „maitinasi elektra kaip telefonas“.
· Dujos (LPG, CNG): parodyti užpildymo vietą arba nuotrauką. Pasakyti, kad jos pigesnės, bet ne visur yra.
· Vandenilis: parodyti paveikslėlį. Paaiškinti, kad tai naujas būdas, iš jo išeina tik vanduo.
· Dviračiai ir paspirtukai: tai „alternatyva be kuro“. Paklausti, kas yra išbandę.
4. Refleksija ir apibendrinimas (5 min.)
· Aptarimas ratu:
· „Ką šiandien sužinojai?“
· „Kokį automobilį pats norėtum turėti – benzininį ar elektrinį? O gal dviratį?“
